CELEX: 62009TN0051
Language: da
Date: 2009-02-09 00:00:00
Title: Sag T-51/09: Sag anlagt den 9. februar 2009 — Kommissionen mod Antiche Terre

4.4.2009   
            
            
               DA
            
            
               Den Europæiske Unions Tidende
            
            
               C 82/32
            
         Sag anlagt den 9. februar 2009 — Kommissionen mod Antiche Terre
   (Sag T-51/09)
   (2009/C 82/57)
   Processprog: italiensk
   Parter
   
      Sagsøger: Kommissionen for De Europæiske Fællesskaber (ved avvocato A. Dal Ferro og V. Joris, som befuldmægtiget)
   
      Sagsøgt: Antiche Terre scarl Società Agricola Cooperativa (Arezzo, Italien)
   Sagsøgerens påstande
   
               —
            
            
               Sagsøgte tilpligtes at tilbagebetale beløbet 479 332,40 EUR med rente i henhold til satsen i artikel 5.4.3 i de almindelige aftalebetingelser (ECB's sats + 2 %) fra datoen for modtagelsen af beløbet (fra 4. december 1997 hvad angår beløbet 461 979 EUR og fra 18. december 1997 hvad angår beløbet 17 353,40 EUR) og indtil den 1. april 2003, med rente fastsat efter samme sats fra den 4. januar 2004 indtil faktisk tilbagebetaling, fratrukket 461 979 EUR betalt den 25. januar 2005.
            
         
               —
            
            
               Subsidiært tilpligtes sagsøgte at tilbagebetale beløbet 479 332,40 EUR med rente i henhold til italiensk ret fra den 4. januar 2004 indtil tilbagebetaling, fratrukket 461 979 EUR betalt den 25. januar 2005.
            
         
               —
            
            
               Antiche Terre Società Agricola Cooperativa tilpligtes at betale sagens omkostninger.
            
         Søgsmålsgrunde og væsentligste argumenter
   Kommissionen har ved dette søgsmål efter artikel 238 EF nedlagt påstand om tilbagebetaling af de beløb, der var forudbetalt til Antiche Terre scarl Società Agricola Cooperativa a responsabilità limitata (herefter »Antiche Terre« eller »sagsøgte«), som led i programmet THERMIE, til opførelse af et anlæg til produktion af elektricitet (10MWe) gennem en innovativ proces med kompostering af biomasse. Referenceaftalen (nr. BM/188/96) blev indgået mellem sagsøgeren og sagsøgte som koordinatior og to andre selskaber, det ene hjemmehørende i Frankrig, det andet i Spanien.
   Antiche Terre oparbejdede en række betydelige forsinkelser i begyndelsen af sine aktiviteter. Selskabet anmodede om og fik bevilget en række udsættelser af færdiggørelsen af arbejdet. Sagsøgte foreslog endvidere en væsentlig ændring i anlægget, som medførte en opgivelse af den innovative proces med kompostering af biomasse og en væsentligt lavere energimængdeproduktion end oprindeligt angivet.
   Kommissionen kunne ikke tillade en sådan radikal ændring af projektet, som ikke ville kunne finansieres inden for rammerne af programmet THERMIE.
   Efter at have fastslået, at sagsøgte ikke havde opført anlægget i overensstemmelse med det oprindeligt fremlagte projekt, anså Kommissionen sig følgelig tvunget til træde tilbage fra kontrakt BM/188/96, idet den ligeledes bemærkede, at den manglende gennemførelse af det oprindelige projekt kunne have medført en hel eller delvis tilbagesøgning af det til sagsøgte forudbetalte beløb.
   Kommissionen anmodede herefter uden resultat flere gange Terre om at tilbagebetale det forudbetalte beløb svarende til 479 332,40 EUR. Efter garantiens udløb og efter yderligere påkrav, har Kommissionen derfor indbragt sagen for Retten i Første Instans.